stanford-oval/wikipedia huggingface dataset:
צ'אנגג'נג 3B

צ'אנגג'נג 3B (בסינית: 长征三号甲火箭‏, Long March 3B,Chang Zheng 3B (CZ-3B) "המסע הארוך" – על שם מצעדו המפורסם של מאו דזה־דונג) היה משגר שפותח בסין על ידי תאגיד הטכנולוגיה בתחום החלל של סין. הפיתוח היה מבוסס על טיל בליסטי לטווח ביניים דונגפנג 5 תוך שדרוג דגם קודם של סדרת משגרים "צ'אנגג'נג".
משגר פותח על בסיס משגר מדגם צ'אנגג'נג 3A. החלפת מנועים למנועים חזקים יותר איפשרה להגדיל באופן משמועתי את המעטו שניתן לשגר על ידי המשגר. הוא נוצל לשיגור לווייני תקשורת ולווייני מערכת BeiDou למסלול מעבר למסלול גאוסטציונרי.
הפיתוח החל בשנת 1986 במטרה להיכנס לשוק של שיגורים מסחריים. השיגור הראשון ב-14 בפברואר 1996 נכשל אחרי מספר שניות ומשגר נפל באזור מאוכלס תוך אבדות בנפש.
בשנת 2007 החלו שיגורים של גרסת 3B/E עם ביצועים משופרים. החל משנת 2015 ניתן לשגר עם תוספת של השלב הרביעי. המשגר מאפשר לשגר מספר לוויינים בשיגור בודד או להעביר לוויינים של מערכת Beidou למסלול גבוה יותר.
למרות שמאז שנת 2018 לא היו שיגורים, המשגר הוכרז כפעיל.
השיגורים בוצעו ממרכז שיגור הלוויינים שיצ'אנג, כן שיגור LA-2 ו-LA-3.
הערות שוליים

↑  מוכר בתקשורת המערבית כ־Long March
| משגרי לוויינים וחלליות |
| --- | --- | --- |
| בשימוש | ארצות הברית אטלס 5 • טאורוס • מינוטואר • אלקטרון • אנטארס • פאלקון 9 • פאלקון כבד • פגאסוס • SLS‏  • וולקן קנטאור • פיירפליי אלפה •   רוסיה סויוז 2 • אנגרה • פרוטון (פרוטון M) •   הרפובליקה העממית של סין צ'אנגג'נג (2C‏ • 2D‏ • 2F‏ • 3A‏ • 3B‏ • 3C‏ • 4B‏  • 4C‏ • 5 • 6 • 7 • 8 • 11) • קואיג'ואו • קינטיקה 1 • קרס 1 • Zhuque • Jielong ‏• גרביטי • היפרבולה • הודו GSLV‏ • PSLV‏ •  SSLV • LVM-3‏ •  יפן H-II‏ (H-IIA)‏ • H-3‏ • אפסילון •   איראן סימורג • Qaem •  האיחוד האירופי וגה צרפת אריאן 6 קוריאה הדרומית נורי קוריאה הצפונית אונחה ישראל שביט |  |
| יצאו משימוש | ארצות הברית אטלס (1 • 2 • 3 • אג'ינה • אייבל • קנטאור • A‏ • B‏ • C‏ • D‏ • E/F‏ • G‏ • H‏ • LV-3B‏ • SLV-3) •  אתנה • ג'ונו 2 • דלתא (0100 • 2 • 3 • 4 • 1000 • 2000 • 3000 • 4000 • 5000 • A‏ • B‏ • C‏ • D‏ • E‏ • G‏ • J‏ • L‏ • M‏ • N)‏ • ואנגארד • טיטן (טיטן 2 23G‏ • טיטן 2 GLV‏ • 3A‏ • 3B‏ • 3C‏ • 3D‏ • 3E‏ • טיטן 3 מסחרי • 4‏ • 34D) • ליטל ג'ו • סטורן (1 • 5 • IB‏ • INT-21) • פאלקון 1 • רדסטון • תור (אג'ינה • אייבל • אייבלסטאר • בורנר • דלתא • תוראד-אג'ינה • DSV-2 • DSV-2U)‏ • Launcher One • סקאוט  ברית המועצות ספוטניק • לונה • ווסטוק (ווסטוק K • ווסטוק 2 • ווסטוק 2M) • קוסמוס (קוסמוס 2 • קוסמוס 3M) • מולניה • ווסחוד • סויוז (סויוז • סויוז FG • סויוז U) • פרוטון (פרוטון • פרוטון K) • רוקוט • זניט (זניט 2 • זניט-3SL) • דנייפר • ציקלון (ציקלון 2 • ציקלון 3) הרפובליקה העממית של סין פנג באו 1 • צ'אנגג'נג (1 • 2 • 3) •  יפן N-1‏ • N-II‏ • H-I‏ • H-IIB‏ • Mu‏ •  הודו GSLV‏ (Mk I)‏ • צרפת דיאמנט • אריאן (1 • 2 • 3 • 4 • 5) • איראן סאפיר • קוריאה הדרומית נרו 1 |  |
| בפיתוח | ניו גלן • אירטיש • סויוז SPG • סטארשיפ • צ'אנגג'נג 9 • צ'אנגג'נג 12 • טיאנלונג-3 |  |
| פיתוחם בוטל | ארס 1 • ארס 5 • K-1‏ • Sea Dragon‏ • STAR 460 • Stratolaunch |  |
פסנג'אן

| --- | --- |

 
 מאכלים
 סוג:  צלי קדירה 
 מוצא:  איראן 
 מרכיבים עיקריים:  מיץ רימונים 
 
פסנג'אן (בפרסית: فسنجان; נקרא גם פסנג'ון בניב טהראני) הוא נזיד מהמטבח הפרסי, חמוץ מתוק (חורש) מצפון איראן. המאכל מוגש בדרך כלל על אורז כמנהג האיראני. כמו תבשילי חורש אחרים המוגשים על אורז, פסנג'אן נפוץ גם במטבח העיראקי. כמנה חגיגית לאירועים מיוחדים, היא הפכה באיראן לחלק גם מחגיגות ראש השנה היהודי. על אף שהטיפולוגיה של המטבחים האתניים היהודיים אינה מדויקת, פסנג'אן עשוי להיחשב כחלק מהמטבח היהודי הספרדי. באזרבייג'ן, המנה נקראת fisincan plov, הנזיד עשוי שם עם קציצות טלה במקום עופות.
מאפיינים

פסנג'אן מתובל בממרח רימונים ובאגוזי מלך טחונים (ראו סציבי) ובתבלינים כמו כורכום, קינמון, קליפת תפוז, הל וניצני ורדים. מכינים את המנה באופן מסורתי עם חצילים ועופות (ברווז או בשר עוף). ניתן להכין פסנג'אן גם מכדורי בשר טחון או נתחי טלה. בהתאם למתכון, יכול להיות לו טעם מתוק או חמוץ. פסנג'אן מוגש עם אורז לבן או צהוב איראני (פילאף או צ'לו).
אם רוטב הרימונים יוצא חמוץ מדי, אפשר להוסיף סוכר ובצל מטוגן כדי להמתיק אותו. לפעמים משתמשים בברזל חם כדי לגרום לחמצון-חיזור ולהכהות את צבע הרוטב.
זוהי מנה שהיא חלק משולחן ארוחת הערב בחגיגות ליל הילדא.
בהיסטוריה

ההתייחסות המוקדמת ביותר לפסנג'אן היא ב־Sofra-ye at'ema של מירזה עלי-אכבר חאן אשפזבאשי משנת 1881, המפרט עשרה סוגים שונים של המנה: אגוז (היום הנפוץ ביותר), שקדים, חצילים, שעועית יבשה, חבוש, תפוח אדמה, גזר, דלעת, דגים ויוגורט. המילון הראשון שמזכיר את פסנג'אן הוא Farhang-e Anandraj, שקורא לו פאסוג'אן (fasūjan) ואומר שמקורו של המנה בגילאן.
בתרבות

פסנג'אן הוא מאכל מיוחד שנשמר לרוב לאירועים מיוחדים. הוא נחשב ל"מאכל של עשירים", שאליו מתייחסים בביטוי הפרסי "הוא מתנהג כאילו היו לו פסיון ופסנג'אן", כלומר להשוויץ או להתנהג ביומרה.
במערכת האיראנית המסורתית של מאכלי "גארם" ו"סארד" (כלומר "חם" ו"קר", בהתאמה), פסנג'אן נחשב למנה "חמה" מכיוון שמשתמשים בה באגוזי מלך, הנחשב גם כן למזון "חם". כדי לאזן את ה"חום" הזה, לפעמים מוסיפים למנה כוסברה (צמח "קר"); דלעת קלופה מתווספת מאותה סיבה, כמו גם כדי לשמש כתחליף סוכר.
ראו גם

חורשט סבזי
גיימך
המטבח הפרסי
הערות שוליים

↑  Anderson, E.N. (30 באפריל 2018). Asian Cuisines: Food Culture from East Asia to Turkey and Afghanistan. Berkshire Publishing Group. p. 99. ISBN 9781614728467. {{cite book}}:  (עזרה)
↑  Amanat, Abbas; Vejdan, Farzin, eds. (2012). Iran Facing Others: Identity Boundaries in a Historical Perspective. Palgrave Macmillan.
↑  The Oxford Handbook of the Jewish Diaspora, Oxford University Press, 2021, p. 683
↑  Fisincan Plov Nasıl Yapılır? - Can Azerbaycan - TRT Avaz (באזרית).
1 2  Miers, Thomasina (2017-12-15). "Thomasina Miers' recipe for roast winter vegetables with walnut and pomegranate sauce". the Guardian (באנגלית). נבדק ב-2018-07-26. Richly sweet, subtly sour, with a satisfying depth of flavour from ground walnuts: fesenjan is a tempting Persian stew traditionally eaten during the winter solstice.
1 2  Davidson, Alan (2014).  Jaine, Tom (ed.). The Oxford Companion to Food (3 ed.). Oxford University Press. p. 48. ISBN 978-0199677337.
1 2 3 4 5 6 7 8  Elahi, Etrat. "FESANJĀN". Encyclopaedia Iranica. נבדק ב-6 במרץ 2022. {{cite web}}:  (עזרה)
צ'אנגג'נג 3C

צ'אנגג'נג 3C (בסינית: 长征三号甲火箭‏, Long March 3C,Chang Zheng 3C (CZ-3C) "המסע הארוך" – על שם מצעדו המפורסם של מאו דזה־דונג) היה משגר שפותח בסין על ידי תאגיד הטכנולוגיה בתחום החלל של סין. הפיתוח היה מבוסס על טיל בליסטי לטווח ביניים דונגפנג 5 תוך שדרוג דגם קודם של סדרת משגרים "צ'אנגג'נג".
הפיתוח בוצע במטרה להתאים את המשגר לסוג נוסף של משימות. השיגור הראשון ב-25 באפריל 2008.
המשגר מבוסס על משגר צ'אנגג'נג 3B תוך הקטנת מספר מאיצים ל-2. בשנת 2014 החלו שיגורים של גרסת 3C/E עם ביצועים משופרים. החל משנת 2015 ניתן לשגר עם תוספת של השלב הרביעי. המשגר מנוצל לשיגורים של לוויינים סינים שונים למסלול סביב כדור הארץ וגשושיות לכיוון הירח.
השיגורים בוצוע ממרכז שיגור הלוויינים שיצ'אנג, כן שיגור LA-2 ו-LA-3.
מאז שנת 2021 לא היו שיגורים, המשגר מוכרז פעיל.
הערות שוליים

↑  מוכר בתקשורת המערבית כ־Long March
| משגרי לוויינים וחלליות |
| --- | --- | --- |
| בשימוש | ארצות הברית אטלס 5 • טאורוס • מינוטואר • אלקטרון • אנטארס • פאלקון 9 • פאלקון כבד • פגאסוס • SLS‏  • וולקן קנטאור • פיירפליי אלפה •   רוסיה סויוז 2 • אנגרה • פרוטון (פרוטון M) •   הרפובליקה העממית של סין צ'אנגג'נג (2C‏ • 2D‏ • 2F‏ • 3A‏ • 3B‏ • 3C‏ • 4B‏  • 4C‏ • 5 • 6 • 7 • 8 • 11) • קואיג'ואו • קינטיקה 1 • קרס 1 • Zhuque • Jielong ‏• גרביטי • היפרבולה • הודו GSLV‏ • PSLV‏ •  SSLV • LVM-3‏ •  יפן H-II‏ (H-IIA)‏ • H-3‏ • אפסילון •   איראן סימורג • Qaem •  האיחוד האירופי וגה צרפת אריאן 6 קוריאה הדרומית נורי קוריאה הצפונית אונחה ישראל שביט |  |
| יצאו משימוש | ארצות הברית אטלס (1 • 2 • 3 • אג'ינה • אייבל • קנטאור • A‏ • B‏ • C‏ • D‏ • E/F‏ • G‏ • H‏ • LV-3B‏ • SLV-3) •  אתנה • ג'ונו 2 • דלתא (0100 • 2 • 3 • 4 • 1000 • 2000 • 3000 • 4000 • 5000 • A‏ • B‏ • C‏ • D‏ • E‏ • G‏ • J‏ • L‏ • M‏ • N)‏ • ואנגארד • טיטן (טיטן 2 23G‏ • טיטן 2 GLV‏ • 3A‏ • 3B‏ • 3C‏ • 3D‏ • 3E‏ • טיטן 3 מסחרי • 4‏ • 34D) • ליטל ג'ו • סטורן (1 • 5 • IB‏ • INT-21) • פאלקון 1 • רדסטון • תור (אג'ינה • אייבל • אייבלסטאר • בורנר • דלתא • תוראד-אג'ינה • DSV-2 • DSV-2U)‏ • Launcher One • סקאוט  ברית המועצות ספוטניק • לונה • ווסטוק (ווסטוק K • ווסטוק 2 • ווסטוק 2M) • קוסמוס (קוסמוס 2 • קוסמוס 3M) • מולניה • ווסחוד • סויוז (סויוז • סויוז FG • סויוז U) • פרוטון (פרוטון • פרוטון K) • רוקוט • זניט (זניט 2 • זניט-3SL) • דנייפר • ציקלון (ציקלון 2 • ציקלון 3) הרפובליקה העממית של סין פנג באו 1 • צ'אנגג'נג (1 • 2 • 3) •  יפן N-1‏ • N-II‏ • H-I‏ • H-IIB‏ • Mu‏ •  הודו GSLV‏ (Mk I)‏ • צרפת דיאמנט • אריאן (1 • 2 • 3 • 4 • 5) • איראן סאפיר • קוריאה הדרומית נרו 1 |  |
| בפיתוח | ניו גלן • אירטיש • סויוז SPG • סטארשיפ • צ'אנגג'נג 9 • צ'אנגג'נג 12 • טיאנלונג-3 |  |
| פיתוחם בוטל | ארס 1 • ארס 5 • K-1‏ • Sea Dragon‏ • STAR 460 • Stratolaunch |  |
אסאר תומפסון

| --- | --- |
אין תמונה חופשית
 לידה:  30 בינואר 2003 (בן 21) סן ליאנדרו, קליפורניה, ארצות הברית
 עמדה:  קלע, סמול פורוורד
 גובה:  1.98 מטרים
 מספר:  9
 דראפט:  בחירה חמישית, 2023 דטרויט פיסטונס
 קבוצות כשחקן
 2021–2022    2022–2023    2023–:  Team Elite  סיטי ריפרס  דטרויט פיסטונס
 
אסאר תומפסון (באנגלית: Ausar Thompson; נולד ב-30 בינואר 2003) הוא כדורסלן אמריקאי המשחק בעמדות הקלע והסמול פורוורד בדטרויט פיסטונס מליגת ה-NBA.
חיים מוקדמים וקריירת תיכונים

תומפסון נולד עם אח תאום, אמן, בסן ליאנדרו, קליפורניה. בעת שנכנסו לכיתה ח', עברה המשפחה לפורט לודרדייל, פלורידה, כדי שיוכלו להתחיל לשחק כדורסל בתיכון שנה אחת מוקדם מהרגיל. בעונתו השלישית בתיכון העמיד ממוצעים של 22.6 נקודות, 7.2 ריבאונדים ו-3.4 אסיסטים למשחק, תוך שהוא מוביל את קבוצתו לזכייה באליפות התיכונים המקומית.
קריירת חצי מקצוענית

תומפסון קיבל הצעות ממספר אוניברסיטאות, אך בחר שלא להתנסות בכדורסל מכללות, וב-25 במאי 2021 הצטרף יחד עם תאומו לליגת "אוברטיים עילית", ליגת נוער מקצוענית לגילאי 16–20, תוך מחשבה שהיא תכין אותם טוב יותר ל-NBA. בעונת 2021/2022 שיחק אמן ב-Team Elite, אחת משלוש הקבוצות בליגה בסדרת הגמר של העונה ניצחה קבוצתו את Team Elite, אותה הוביל אחיו, תוך שהוא מעמיד בסדרה ממוצעים של 17 נקודות ו-10 ריבאונדים למשחק. על כך זכה בתואר "ה-MVP של סדרת הגמר". בעונת 2022/2023 גדלה הליגה לשש קבוצות, והוא הצטרף לתאומו בקבוצת סיטי ריפרס. בתום העונה זכה עם קבוצתו באליפות, נכנס לנבחרת העונה של הטורניר ונבחר בפעם השנייה ברציפות ל-MVP של סדרת הגמר. ב-22 באפריל 2023 הכריזו השניים כי יתמודדו בדראפט 2023 ב-NBA.
קריירת NBA

בדראפט 2023 בחרה דטרויט בתומפסון בבחירה החמישית, בחירה אחת אחרי אחיו אמן תומפסון. האחים היו לראשונים להיבחר ביחד בטופ 5 של אותו דראפט.
ב-25 באוקטובר 2023 ערך את הופעת הבכורה שלו בליגה ובה העמיד שורה סטטיסטית של 4 נקודות, 7 כדורים חוזרים, 3 אסיסטים ו5 חסימות בהפסד 103-122 למיאמי היט. תומפסון היה לצעיר ביותר בהיסטוריית הליגה שחסם 5 פעמים במשחק אחד והוא עשה זאת בגיל 20 ו-269 ימים.
ב-20 במרץ 2024 נעצרה עונה הרוקי של תומפסון לאחר טיפול בקריש דם.
סטטיסטיקות קריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2023/2024 | דטרויט | 63 | 38 | 25.1 | 0.483 | 0.186 | 0.597 | 6.4 | 1.9 | 1.1 | 0.9 | 8.8 |
| קריירה | קריירה | | 63 | 38 | 25.1 | 0.483 | 0.186 | 0.597 | 6.4 | 1.9 | 1.1 | 0.9 | 8.8 |
הערות שוליים

1 2 3  From 6-foot-9 dream board to a gamble on Overtime Elite: How Amen and Ausar Thompson could become NBA stars, ESPN.com, ‏2022-08-31 (באנגלית)
↑  An Audacious Dream Meets Itself in Reality: A Look Inside Overtime Elite’s Inaugural Season, Zagsblog, ‏2022-04-18 (באנגלית אמריקאית)
↑  Broward 5A-1A boys basketball co-players of the year: Ausar Thompson and Amen Thompson, Pine Crest juniors, Sun Sentinel, ‏2021-03-28 (באנגלית אמריקאית)
↑  Wilson, David, "'I did not think we were going to win': Pine Crest wins state title with miracle comeback", Miami Herald, ‏6 במרץ 2021
↑  South Florida's Thompson Twins are catching on with recruiters | HoopSeen, hoopseen.com
↑  Elite twins Amen and Ausar Thompson skip college to join the Overtime Elite program, ScoutHoops.com (באנגלית אמריקאית)
1 2  Overtime Elite lands another set of twins as Amen and Ausar Thompson choose professional program over college, CBSSports.com (באנגלית)
↑  Amen & Ausar Thompson: Should the San Antonio Spurs roll the dice?, Air Alamo, ‏2023-01-13 (באנגלית אמריקאית)
↑  Ausar Thompson, OTE (באנגלית)
↑  Team Elite Wins First Overtime Elite Championship, OTE (באנגלית)
↑  OTE Announces Roster Reveal and Expansion for Season 2, OTE (באנגלית)
↑  City Reapers Win OTE Championship, OTE (באנגלית)
↑  OTE Announces Regular Season Awards, OTE (באנגלית)
↑  City Reapers Win OTE Championship, OTE (באנגלית)
↑  Shams Charania, Overtime Elite stars Amen and Ausar Thompson have officially declared for the 2023 NBA Draft., Twitter, ‏22 באפריל 2023
↑  2023 NBA draft: Overtime Elite's Amen and Ausar Thompson could pull off rare feat, Yahoo Sports (באנגלית אמריקאית)
↑  How projected top-5 draft prospects Amen and Ausar Thompson fared in 1st real test overseas, Yahoo Sports (באנגלית אמריקאית)
↑  Brett Siegel, Ausar Thompson: Meet The Detroit Pistons No. 5 Pick In 2023 NBA Draft, ClutchPoints | Detroit Pistons News, ‏2023-06-23 (באנגלית)
↑  Thompson twins make NBA history as top-5 picks, ESPN.com, ‏2023-06-23 (באנגלית)
↑  Jedd Pagaduan, Ausar Thompson Smashes Shawn Bradley's Rookie Record With Scary Defense Vs. Heat, ClutchPoints | Detroit Pistons News, ‏2023-10-26 (באנגלית)
↑  Pistons' Ausar Thompson Will Miss Rest of 2023-24 NBA Season for Blood Clot Treatment, Bleacher Report (באנגלית)
יהודה משקוני

| --- | --- |

קולפון כתב היד "נשלם זה הספר שהוא באור לפי' התורה מהא"ע ז"ל שעשה החכם הכולל הר' יהודה משקוני ז"ל והייתה השלמתו ביום רביעי עשרים יום לחדש אייר שנת נ"ר לרגלי בתלמסאן ואני הסופר... שלמה בר' יוסף זלמאטי זל"ע וכתבתי אותו אל החכם... ר' יהודה כלץ ס"ט".
 לידה:  1327 אוחריד, סרביה 
 פטירה:  1375 (בגיל 48 בערך) 
 מקום פעילות:  מיורקה
 תקופת הפעילות:  ?–1375 
 תחומי עיסוק:  פרשנות המקרא
 רבותיו:  רבי שמריה האיקריטי, רבי עובדיה המצרי
 חיבוריו:  אבן העזר - פירוש לפירוש האבן עזרא
 בת זוג:  מונה
 אב:  משה
 
רבי יהודה ליאון משקוני (נפטר סביב ה'קל"ה, 1375) היה תלמיד חכם נודד מתקופת הראשונים, מחבר פירוש אבן העזר על פירוש אבן עזרא לתורה.
ביוגרפיה

נולד למשה בערך ב-1327 באוחריד שבצפון מקדוניה בנעוריו עזב את העיר בשביל "בקשת החכמה" והגיע לנגרופונטי - האי אוויה שם למד מפי רבי שמריה בן אליה האקריטי, עם מותו של רבו ב-1345 בערך הוא המשיך בנדודיו ועבר ב"מדינת ביריא" ב"אי קיאו", ב"אי קפרוס", ב"מדינת הצחוק" וב"מדינת לדיקיא" (אנ') שבאנטוליה.
בשלב זה של מסעו הוא פגש את פרשן האבן עזרא רבי עובדיה המצרי ולמד אצלו מדעי הטבע (בעיקר אסטרונומיה) וערבית, מהאזכור של רבו במהלך מסעות הללו נראה שפגשו באחת הערים האלו, אך מכיוון שמזכיר גם את מסעותיו למצרים יותר סביר שפגשו שם, ולאחר מכן המשיך במסעותיו.
לאחר מכן המשיך למיורקה ולפרפיניאן שבדרום צרפת (בה נפגש עם דוד בן יום טוב), תיאור מסעותיו של משקוני מסתיים בפרפיניאן אך הוא מספר שב-1370 הוא היה במרקש שבמרוקו, במיורקה נפגש עם רבי משה נרבוני.
בפירושו לפירוש האבן עזרא בחומש שמות הוא כותב שאת פירוש זה הוא כותב בב' בשבט ה'קכ"ב ומכאן שככל הנראה התחיל לכתוב את הביאור ב-1361. לפי שטר המכירה של ספרייתו של משקוני היא נמכרה ב-1377 שנתיים לאחר פטירת אשתו מונה שנפטרה שנתיים אחריו. עולה מכאן שהוא נפטר ב-1375. מוכר הספרייה היה בנה של אשתו מנישואים ראשונים ונראה שלא היו לו בנים. בספרייה היו 155 ספרים, חלק גדול מהם עסק ברפואה מה שמלמד שמשקוני היה רופא.
חיבוריו

הקדמה ומבוא לספר יוסיפון נדפס חלקית בתוך קובץ אוצר טוב בעריכת אברהם ברלינר, ברלין 1878.
משקוני כתב פירוש לשיר השירים שלא שרד, כמו כן הוא תכנן לכתוב ספרים בנושאי דקדוק, פרשנות, טעמי המצוות, זואולוגיה ועוד, ככל הנראה הוא לא הספיק לכותבם.
חיבוריו > פירושו לפירוש האבן עזרא

פירוש בשם אבן העזר לפירוש האבן עזרא לתורה, נדפס על ידי חיים קרייסל.
פירושו של משקוני לפירוש האבן עזרא הוא בסגנון שכלתני מובהק, כמעט כל עניין פילוסופי שהוא מפורש הוא מגדיר כסוד כמוס וכעניין עמוק. הכתיבה האזוטרית עוברת בחיבורו תהליך של וולגריזציה. מעתה אין מדרג של חשיבות בין העניינים השונים; כמעט כל תפיסה פילוסופית, מדעית, אסטרולוגית ומאגיה נהפכה לעניין שראוי להצנעה מחד גיסא, ולגילוי עצום בידי הפרשן מאידך גיסא.
בפירושו אין שיטה ערוכה ומובנית, אף על פי שתוכניות פילוסופיות נאו­אפלטוניות ושמרניות, למשל, שבות ונשנות בהם; כך יש ממד של שמרנות במארג הסודי והשכלתני של משקוני, מארג שיש בו היבטים רדיקליים לא מעטים. הוא הקדיש לא מעט מאמצים להדגיש את מעמדו המיוחד של עם ישראל, אבל יש בדבריו הגדרות ושברי הגדרות שלא נמצאו רבות כדוגמתן במערב. מבחינה זו משקוני הוא תוצר מובהק של המחשבה היהודית בביזנטיון. רבי מנחם תמר ביקר בחריפות את פירושו.
לקריאה נוספת

חיים קרייסל, אבן העזר לר' יהודה משקוני, הוצאת הספרים של אוניברסיטת בן-גוריון בנגב, 2020, 3 כרכים.
דב שוורץ, מאבק ומסורת: רבי יהודה משקוני ורבי מנחם תמר, רחק וקרוב: הגות יהודית בביזנטיון בשלהי ימי הביניים, פרק עשירי, הוצאת מאגנס, 2016
הערות שוליים

↑  בהקדמתו לספר יוסיפון הוא כותב את שמו כך: "אני יהודה המכונה ליאון בה"ר משה המכונה משקוני"
↑  משקוני מתאר את העיר כשייכת לבולגריה  אבל כבושה על ידי סרביה (העיר נכבשה ב-1344)
↑  את המקום מכנה משקוני "האי אגריפון"
↑  בפירושו לבראשית א ט הוא מספר שעזב את העיר בגיל 17
↑  יש ששיערו (א.שטראוס, תולדות היהודים במצרים וסוריה, כרך שני, ירושלים: מוסד הרב קוק, תשי"א, עמ' 85) שהוא רבי עובדיה בן דוד, ואחרים (יצחק צבי לנגרמן, "עיון מחדש ב'מאמר הייחוד' המיוחס לרמב"ם", תרביץ סה, א (תשנ"ו), עמ' 123) טענו שהוא רבי עובדיה אחיו של רבי יהושע הנגיד
↑  ראו: במבוא של קרייסל עמ' יד
↑  על ההקדמה והמהדורה ראו: חיים הומינר, ספר יוסיפון ליוסף בן גוריון הכהן, ירושלים תשט"ז, עמ' 34-40
↑  אברהם ברלינר (עורך), אוצר טוב, גיליון ב, תרל"ז-תרל"ח, עמ' יט והלאה, באתר היברובוקס; S:יוסיפון/הקדמת הרב יהודה משקוני
↑  חיים קרייסל, אבן העזר לר' יהודה משקוני, הוצאת הספרים של אוניברסיטת בן-גוריון בנגב, 2020, 3 כרכים
1 2  דב שוורץ, מאבק ומסורת: רבי יהודה משקוני ורבי מנחם תמר, רחק וקרוב: הגות יהודית בביזנטיון בשלהי ימי הביניים, חתימת פרק עשירי, הוצאת מאגנס, 2016
↑  הספר באתר מוסד ביאליק
| --- | --- |
בקרת זהויות :  NLI: 987007592098005171  LCCN: no2021063203  VIAF: 40147869754274982581   WorldCat (עם VIAF): 40147869754274982581
פלך חרסון

| --- | --- |
סמל פלך חרסוןסמל פלך חרסון

סמל פלך חרסון
 מדינה:  האימפריה הרוסית האימפריה הרוסית
 ערים בחבל ההיסטורי:  חרסון
 בירת החבל ההיסטורי:  חרסון 
 תאריך ייסוד:  1803
 שטח:  71,936 קמ"ר
 תאריך נטישה:  21 באוקטובר 1922 
 אוכלוסייה:  ‏
  ‑ בחבל ההיסטורי:  2,733,612
 קואורדינטות:  46°38′00″N 32°36′00″E﻿ / ﻿46.633333333333°N 32.6°E﻿ / 46.633333333333; 32.6 
  מפת מיקום  מפה מפורטת    מפה היסטורית של פלך חרסון  he tabBackground:;tabBorder:#aaa;defaultTab:0;
 
פלך חרסון (עד שנת 1803 מוכר כמחוז ניקולאייב) היה גוברניה של האימפריה הרוסית, שבירתו חרסון. שטח הפלך היה 71,936 קמ"ר, ואוכלוסייתו מנתה 2,733,612 תושבים בזמן מפקד האוכלוסין ב-1897. הוא גבל בפלך פודוליה בצפון-מערב, בנפת קייב בצפון, בנפת פולטבה בצפון-מזרח, בנפת יקטרינוסלב במזרח, בנפת טאורידה בדרום מזרח, בדרום-מזרח הים השחור ובנפת בסרביה במערב. שטח זה תואם בערך את שטחם של רוב מחוזות מיקולאייב, קירובורד ואודסה באוקראינה של היום, וחלקים מסוימים ממחוזות חרסון ודניפרופטרובסק.
כלכלת הפלך התבססה בעיקר על חקלאות. במהלך קציר התבואה, אלפי פועלים חקלאיים מחלקי האימפריה מצאו עבודה באזור. החלק התעשייתי של המשק, המורכב בעיקר מטחינת קמח, זיקוק, תעשיית מתכת, כריית ברזל, עיבוד סלק-סוכר ותעשיית לבנים, לא היה מפותח.
חטיבות אדמיניסטרטיביות

משנת 1809 כלל הפלך חמישה אוייזדים: חרסונסקי, אלכסנדריסקי, אובידיופול, טירספולסקי, ויליסאווטגרדסקי. לעיר אודסה היה מעמד מיוחד. בשנת 1825 נוסף לחלוקה הטריטוריאלית של מחוז חרסון האוייזד אודסקי, ובשנת 1834 נוסף האוייזד אנאנייבסקי. אויזד נוסף – בוברינטס, היה קיים בין השנים 1828 עד 1865. הערים אודסה וניקולאייב ( בשנים 1803–1861) וסביבתן נשלטו בנפרד: אודסה על ידי גרדונאצ'לניק (ברוסית: градоначальник) וניקולייב על ידי ממשל צבאי.
בשנת 1920, בעודו תחת השלטון הבולשביקי, חולק שטח הפלך שכלל 70,600 קמ"ר, כדי ליצור את פלך אודסה החדש יותר. בשנת 1921 שמו של פלך חרסון שונה לפלך מיקולאיב, ובשנת 1922 הוא התמזג עם פלך אודסה. בשנת 1925 בוטל פלך אודסה, ושטחו חולק לשש אוקרוהות (אנ'): חרסון, קריבי ריה, מיקולאיב, אודסה, פרשוטרבנבה וזינובייוסקה. ב-1932, חלק גדול משטח זה שולב במחוז אודסה החדש, כיום חלוקה מנהלית של אוקראינה המודרנית, שחולקה כדי ליצור את מחוז מיקולאיב.
דמוגרפיה

עד 1858, שליש מהאוכלוסייה בפלך היה כפוף לחוק צבאי. ב-1812 מנתה האוכלוסייה בגוברניה כ-245,000; בשנת 1851 מנתה 893,000; בשנת 1863 מנתה 1,330,000; בשנת 1885 מנתה 2,027,000; בשנת 1897 מנתה 2,733,600; ובשנת 1914 מנתה 3,744,600.
בשנות ה-50 אוכלוסיית הפלך כללה אוקראינים ( 68-75% ), רומנים ( 8-11% ), רוסים ( 3-7% ), יהודים ( 6% ), גרמנים ( 4% ), בולגרים ( 2%). % ), פולנים, יוונים וצוענים. ב-1914 היוו האוקראינים רק 53% מהאוכלוסייה, בעוד הרוסים היוו 22% והיהודים 12%.
לפי מפקד האימפריה הרוסית ב-28 בינואר 1897, פלך חרסון מנה 2,733,612 תושבים, שמתוכם 1,400,981 גברים ו-1,332,631 נשים. מבחינת השפות האוכלוסייה בפלך התחלקה באופן הבא:
| 0 | 1 | 2 |
| --- | --- | --- |
| שפה | מספר תושבים | % מהתושבים |
| אוקראינית | 1,462,039 | 53.5 |
| רוסית | 575,375 | 21.1 |
| יידיש | 322,537 | 11.8 |
| רומנית | 147,218 | 5.4 |
| גרמנית | 123,453 | 4.5 |
| פולנית | 30,894 | 1.1 |
| בולגרית | 25,685 | 0.9 |
| בלארוסית | 22,958 | 0.8 |
| יוונית | 8,257 | 0.3 |
| שפות אחרות | 15,246 | 0.6 |
חלוקת אוכלוסייתה הפלך לפי דת ב-1897:
| --- | --- |
דת: % מהתושבים
נצרות אורתודוקסית: 80.2
יהדות: 12.4
נצרות קתולית: 3.5
לותרניזם: 2.1
אדוקי האמונה הישנה: 1.0
דתות אחרות: 0.8
ערים מרכזיות בפלך

אודסה
ניקולייב
חרסון (בירת הפלך)
יליסבטגראד
טירספול
קריבוי רוג
אננייב
ווזנסנסק
אלכסנדריה
בוברינץ
הערות שוליים

↑  מפקד האוכלוסין של האימפריה הרוסית ב-1897.
↑  מפקד האוכלוסין של האימפריה הרוסית ב-1897.
| --- | --- |
בקרת זהויות :  NLI: 987009349888705171  LNB: 000303043 
ערך זה הוא קצרמרבנושא האימפריה הרוסית ובנושא גאוגרפיה. אתם מוזמנים לתרום לוויקיפדיה ו.
הנרי יעקובר

| --- | --- |
אין תמונה חופשית
 לידה:  20 באוקטובר 1900 מוקצ'בו
 פטירה:  1975 (בגיל 74 בערך) לונדון
 שם לידה:  Henrik Illes
 מדינה:  האימפריה האוסטרו-הונגרית
 מקום מגורים:  לונדון
 פעילות בולטת:  תיווך בין רומניה לארצות המערב וישראל בעסקאות של מכירת יהודים, רומנים וגרמנים
 השכלה:  בית הספר הגבוה למסחר בווינה
 תקופת הפעילות:  1958–1967 (כ־9 שנים)
 מספר צאצאים:  1
 
הנרי יעקובר (Henry Jakober, נכתב גם Iacober, Jacober), יהודי בעל נתינות הונגרית, תיווך בין השנים 1958 - 1967 את מכירתן למערב ולמדינת ישראל על ידי ממשלת רומניה של 23,566 משפחות יהודיות. עבור משפחות אלה ממשלת רומניה קיבלה מעל 12 מיליון דולר. בין המהגרים היו גם 1,000 אסירים פוליטיים משוחררים.
קורות חייו והתבססותו הכלכלית

המידע על חייו ופעילותו של הנרי יעקובר, נכלל בתיק מס' 2871 בו מתועדות "פעולות מיוחדות במטבע זר" שנפתח לעיון הציבור בשנת 2014 על ידי המועצה הלאומית לחקר ארכיוני שירותי הביטחון ברומניה (CNSAS), בספריו של ראדו יואניד "The Ransom of the Jews: The Story of the Extraordinary Secret Bargain Between Romania and Israel" שיצא לאור בשנת 2005 ו-"Securitatea și vânzarea evreilor. Istoria acordurilor secrete dintre România si Israel" שיצא לאור בשנת 2015, ובספרו של יון מכאי פצ'פה, "אופקים אדומים" (Red Horizons: Chronicles of a Communist Spy Chief) שיצא לאור בשנת 1987.
הנרי יעקובר נולד ב-20 באוקטובר 1900 בעיירה מוקצ'בו (מונקאץ') בשם הנריק ילֶס (Henrik Illes) וגדל בעיירה סאטו מארה הנמצאת כ-100 ק"מ מעיירת הולדתו. שתי העיירות היו אז חלק מהאיפריה האוסטרו-הונגרית.
הנרי יעקובר למד בבית הספר הגבוה למסחר בווינה. יחד עם אחיו מיכאל, ניהל בסאטו מארה חברה שעסקה בקניית ומכירת דגנים וזרעים להפקת שמן, שהוקמה על ידי אביהם. בשנת 1929 החברה עברה לווינה. בשנת 1938, כאשר אוסטריה נכבשה על ידי גרמניה הנאצית, הוא עבר ללונדון אך שמר על קשרים עם נציגים מסחריים שונים ברומניה.
בשנת 1939 הקים בלונדון, יחד עם אחיו מיכאל, את החברה Cookson Oilkakes & Oil­seeds Company Ltd שעברה מאוחר יותר, בשל קשיים כלכליים, לשליטת בנק המברוס בע"מ, אחד הבנקים הגדולים באנגליה. בהמשך הקים בלונדון עוד שתי חברות מסחריות Jakober&Co ו־Lineage Livestock Ltd.
לרגל עסקיו, נסע לעיתים קרובות למזרח אירופה. בשנת 1961 היו לו קשרי מסחר עם חברות לסחר חוץ, ותיווך בעסקאות בדגנים שהתנהלו בין הרפובליקה הסוציאליסטית של צ'כוסלובקיה, הרפובליקה העממית הרומנית והרפובליקה העממית ההונגרית. ברומניה פעל בין היתר מול החברות Agroexport, Prodexport, Me­tal­import  ו-Petrolexport.
הוא נפטר בלונדון בשנת 1975 ממחלת הסרטן.
לקריאה נוספת

אל"ם (מיל) ד"ר בני מיכלסון "נתיב" העלייה מרומניה